Pauls Eplē

Pauls Eplē (Paul Éplée, 1882—1937) bija vācbaltiešu arhitekts, projektējis vairākus namus Jelgavā.

 Dzīvesgājums 

Dzimis 1882. gada 26. aprīlī galdnieku meistara Hermaņa Eplē un viņa sievas Evelīnas, dzimušas Beidorfas (Beudorff) ģimenē.geneanet.org Viņa tēvs bija dzimis 1851. gadā Bērstelē.myheritage.lv Pēc arhitektūras studijām ārzemēs Pauls Eplē atgriezās Jelgavā un kopš 1908. gada ieguva vairākus pasūtījumus sabiedrisko celtņu projektiem dzimtajā pilsētā.
Pēc Pirmā pasaules kara nodarbojās ar nelielu ēku projektēšanu Jelgavā un Bauskā, rakstīja dzeju, bet 1933. gadā sacerēja opereti.ПАУЛЬ ЭПЛЕ И ЮГЕНДСТИЛЬ В ЕЛГАВЕ 
Miris 1937. gada 24. decembrī Jelgavā,nekropole.info apglabāts Rīgas Lielajos kapos.biographien.lv „Rigasche Rundschau“ #298. 28.12.1937.
Viņa projektētie nami sagrauti 1944. gada kaujā par Jelgavu.

 Eplē projektētās ēkas 

 Jelgavas Latviešu biedrības nams (1909) Katoļu ielā, sagrauts Otrā pasaules kara laikā
 Pils teātris Jelgavā Pils ielā (1913—1914), sagrauts Otrā pasaules kara laikā
 Jelgavas Kredītbankas nams Akadēmijas ielā (uz Pils ielas stūra), sagrauts Otrā pasaules kara laikā
 Evaņģēliskās jauniešu savienības ēka (1909) Svētes ielā 25, sagrauta Pirmā pasaules kara laikā
 Latviešu lauksaimnieku ekonomiskās sabiedrības nams Katoļu ielā, sagrauts Pirmā pasaules kara laikā

 Literatūra 
 Architect Paul Eplee. Rigasche Rundschau, 1937, Nr. 238, 5. lpp (nekrologs) 

 Atsauces 

Kategorija:1882. gadā dzimušie
Kategorija:1937. gadā mirušie
Kategorija:Latvijas arhitekti